

**EUROPSKA UNIJA**

**Fond europske pomoći za najpotrebitije (FEAD)**

**Grad Slavonski Brod**

Na temelju članka 118. Zakona o odgoju i obrazovanju u osnovnoj i srednjoj školi (NN br.87/08.,86/09.,92/10.,105/10.,90/11.,5/12.,16/12.,86/12.,126/12., 94/13, 152/14 i 7/17), te članak 78. Osnovne škole“Vladimir Nazor“, Školski odbor je na svojoj sjednici, održanoj 6.09.2019. godine donio sljedeću

**ODLUKA**

**o kriterijima određivanja ciljnih skupina projekta Lunch box, faza IV.**

**i dokumentima kojima se dokazuju isti**

**Članak I.**

1. Školski odbor Osnovne škole „Vladimir Nazor“

u Slavonskom Brodu (dalje u tekstu: Škola) utvrđuje da sljedeći kriteriji najpravednije reflektiraju status siromaštva učenika:

1. Djeca iz obitelji koje su korisnice prava na doplatak za djecu
2. Djeca iz višečlane obitelji (obitelj s troje i više djece) - u obzir se uzimaju sva djeca koja žive u zajedničkom kućanstvu, što uključuje djecu rane i predškolske dobi, kao i polaznike osnovnog, srednjoškolskog te visokog obrazovanja
3. Djeca iz jednoroditeljskih obitelji
4. Djeca iz obitelji u riziku od siromaštva, koja se po osobnoj procjeni djelatnika škole ili centra za socijalnu skrb, nalaze u nepovoljnim osobnim, socijalnim i materijalnim okolnostima, a razlog nije činjenica da su iz višečlane ili jednoroditeljskih obitelj
5. Djeca iz obitelji koje su korisnice prava na doplatak za djecu (kriterij 1.) čine 90% ukupnog broja djece uključene u projekt. Preostalih 10% čine djeca koja pripadaju jednom od kriterija po rednim brojevima 2., 3. i 4. iz stavka (1) ovog članka.
6. Djeca za koju se sukladno dokaznoj dokumentaciji navedenoj pod člankom II. utvrdi da zadovoljavaju najmanje jedan od gore navedenih kriterija smatraju se djecom koja žive u siromaštvu ili u riziku od siromaštva te su definirana kao najpotrebnija za redovito primanje besplatne školske prehrane kroz projekt Lunch box, faza IV. u školskoj godini 2019./2020.

**Članak II.**

Dokumentacija, kojom će se potkrijepiti odnosno dokazati pripadnost nekog učenika jednom od definiranih kriterija pod člankom I koji opisuju rizik siromaštva, utvrđuje se kako slijedi:

|  |  |
| --- | --- |
| Kriterij isključenosti: | Obvezni dokazni dokumenti: |
| 1. Djeca iz obitelji koje su korisnice prava na doplatak za djecu
 | Važeće Rješenje o priznavanju prava na doplatak za djecu **ili** Potvrda o isplaćenom doplatku za djecu HZMO-a**ili** Potvrda o visini dohotka i primitka Porezne uprave iz koje je vidljiva isplata dječjeg doplatka |
| 1. Djeca iz višečlane obitelji (obitelj s troje i više djece) - u obzir se uzimaju sva djeca koja žive u zajedničkom kućanstvu, što uključuje djecu rane i predškolske dobi, kao i polaznike osnovnog, srednjoškolskog te visokog obrazovanja
 | Izjava o članovima zajedničkog kućanstva **i** Rodni listovi djece **ili** Potvrde o školovanju **ili** Potvrde o nezaposlenosti |
| 1. Djeca iz jednoroditeljskih obitelji
 | Rodni list djeteta **ili** Izvadak iz matice rođenih **ili** Važeća Odluka suda o roditeljskoj skrbi **ili** Smrtni list roditelja **ili** Izvadak iz matice umrlih |
| 1. Djeca iz obitelji u riziku od siromaštva, koja se po osobnoj procjeni djelatnika škole ili centra za socijalnu skrb, nalaze u nepovoljnim osobnim, socijalnim i materijalnim okolnostima, a razlog nije činjenica da su iz višečlane ili jednoroditeljskih obitelj
 | Mišljenje/Izjava školskog pedagoga, učitelja, ravnatelja škole, socijalnog radnika ili druge stručne osobe upućene u nepovoljne životne prilike učenika |

**Članak III.**

Za djecu za koju se dokaže pripadnost najmanje jednom od navedenih kriterija pod člankom I. školska prehrana bit će organizirana na uobičajeni način podjele školske prehrane u Školi u skladu s načelima zabrane diskriminacije i jednakog postupanja.

**Članak IV.**

Škola će tijekom provedbe projekta Lunch box, faza IV. voditi evidenciju svih korisnika školske prehrane iz koje je razvidan izvor financiranja za prehranu za svakog korisnika školske prehrane. Škola će također čuvati i pohraniti svu dokaznu dokumentaciju iz članka II. te ju odložiti i voditi na razuman i transparentan način.

**Članak V.**

Škola će voditi evidenciju svih korisnika školske prehrane i podijeljenih obroka financiranih kroz projekt Lunch box, faza IV. na zadanom obrascu uz navođenje imena i prezimena korisnika školske prehrane, OIB, datuma kada je obrok konzumiran i broja obroka koji je konzumiran.

**Članak V.**

Primjena ove odluke započinje s početkom školske godine dana 9. rujna 2019. godine.

KLASA: 602-02/19-01/356

URBROJ:2178/01-19-01/357

U Slavonskom Brodu, dana,6.9.2019. godine

 PREDSJEDNIK/PREDSJEDNICA ŠKOLSKOG ODBORA

Partner u pripremi i provedbi projekta

 Zdenkom Marić ,ing.prometa